Dayron Robles

Dayron Robles (Guantanamo; 1986ko azaroaren 19a) 110 metro hesiko proban espezializatutako Kubako atleta da. 110m hesien munduko errekorra eduki zuen 12,87 segundoko markarekin.

 Ibilbide Profesionala 
2006an 60m hesietan txapeldunorde izan zen Moskuko Indoor Munduko Txapelketan. 2008an Munduko Pista Estaliko Atletismo Txapelketan, urrea irabazteko faboritoa izanik, kanporaketako lasterketan gelditu egin zen, irteera baliozkoa ez zela pentsatu zuelako.

Munduko errekorra lortu zuen Ostravako Meeting-ean (Txekiar Errepublika), 12 segundoko eta 87 ehuneneko markarekin (haizea: +0,9 m/s), 2008ko ekainaren 12an, Liu Xiang txinatarraren aurreko errekorra hobetuz (12,88).  Marka hori 2012ko irailaren 8an gainditu zuen Aries Merritt estatubatuarrak 12 segundo eta 80 ehuneneko marka eginez (haizeA: +0,3 m/s) Bruselan, Belgikan.

2008ko abuztuaren 21ean, Olinpiar txapeldun izendatu zen Pekinen. 2010ean urrezko domina irabazi zuen 60 metro hesietan Dohako Pisat Estaliko Munduko Atletismo Txapelketan. Dayronek 7,34 segundoko denborarekin irabazi zuen Terrence Trammell eta David Oliver estatubatuarren aurretik amaitzeko.

2013ko urtarrilaren 24an Kubako selekziotik ateratzea eskatu zuen, erabaki hori Santiago Antúnez bere entrenatzailea erretiratu ondoren izan zen. 26 urte zituela bere ibilbidea amaitzen zela zirudien arren, 2013ko ekainaren 8an Turinen (Italia) txapelketa profesionaletara itzuli zen, seigarren postua lortuz 13,82 segundurekin.

Hala ere, parte hartze horrek ondorioak izan zituen, Kubako Atletismo Federazioak, Alberto Juantorenaren presidentearen bidez, salaketa aurkeztu zuen Atletismo Federazioen Nazioarteko Elkartearen aurrean (IAAF), Roblesek jada erretiroa iragarri zuelako eta Kubaren izenean itzuli zelako. IAAF arauak urratzen zituen, Juantorenaren arabera. Horrez gain, Kubako federazioak AS Monaco frantziar klubaren eskaera ukatu zuen erakunde honetarako lehiatu ahal izateko.

2016ko apirilean, Kubako Atletismo Batzorde Nazionalak aitortu zuen Roblesek Kubako Atletismo Federazioaren atxikimendua zuela bere herrialdearekin lehiatzeko.

 Emaitzak 
UrteaTxapelketaLekuaPostuaProbaMarka 2003 Junior mailako Atletismo Munduko Txapelketa Sherbrooke,   Kanada 6.a 110 m hesiak - 2004 Junior mailako Atletismo Munduko Txapelketa Grosseto,  Italia 2.a 110 m hesiak - 2005 Erdialdeko Amerikako eta Karibeko Jokoak Nassau,  Bahamak 2.a 110 m hesiak - 2006 Munduko Pista Estaliko atletismo txapelketa Mosku,  Errusia 2.a 60 m hesiak 7,46 2006 Erdialdeko Amerikako eta Karibeko Jokoak Cartagena,  Kolonbia 1 110 m hesiak 13.12s CR 2007 Munduko atletismo txapelketa Osaka,  Japonia 4.a 110 m hesiak 13.15 2007 IAAF Munduko Atletismo Finala Stuttgart,  Alemania 1 110 m hesiak 12.92s CR 2008 Golden Spike Meeting-a Ostrava,  Txekiar Errepublika 1 110 m hesiak 12.87s WR 2008ko Pekingo Olinpiar Jokoak Beijing,  Txina 1 110 m hesiak 12,93 s 2009 Erdialdeko Amerikako eta Karibeko Jokoak Habanera,  Kuba 1 110 m hesiak 13.18s 2010 Munduko Pista Estaliko atletismo txapelketa Doha,  Qatar 1 60 m hesiak 7.34s CR

 Marka pertsonalak 
Proba Marka UrteaOharrak 50 metro hesi 6,39 s 2008 - 60 metro hesi 7,33 s 2008 - 110 metro hesi 12,87 s 2008WR

 Erreferentziak 

 Kanpo estekak 

 Dayron Roblesen profila IAFFen

Kategoria:2012ko Udako Olinpiar Jokoetako atletak
Kategoria:Kubako atletak
Kategoria:2008ko Udako Olinpiar Jokoetako dominadunak
Kategoria:2008ko Udako Olinpiar Jokoetako atletak
Kategoria:Olinpiar Jokoetako urrezko dominadunak atletismoan
Kategoria:Kubako urrezko dominadun olinpikoak
Kategoria:Afro-kubatarrak
Kategoria:2016ko Udako Olinpiar Jokoetako atletak